དུས་དེར་ཁོང་རང་གོང་མ་ཆེན་མོ་ཡིན་ནའང་།ཁྲིམས་བཟོ་མཁན་དག་དང་མཉམ་དུ་ཉིན་རེར་དུས་ཚོད་བཅུ་ནས་ཉི་ཤུའི་བར་གྱི་ལས་ཀ་བསྒྲུབས།དེ་ལྟ་བུའི་འབད་བརྩོན་དང་ནན་ཏན་ལ་བརྟེན་ནས་ནཱ་ཕོ་ལོན་གྱི་དམངས་ཁྲིམས་ལེགས་པར་གྲུབ།ཁྲིམས་ཡིག་འདི་ནི་ཕྱིས་ཀྱི་ཧྥ་རན་སིའི་ཁྲིམས་དང་ཡོ་རོབ་ཀྱི་དེང་རབས་སྲིད་ཁྲིམས་ཀྱི་རྨང་གཞིར་གྱུར།དེ་ན་ངས་འདི་བཤད་འདོད་པ་ནི།ནཱ་ཕོ་ལོན་གོང་མ་ཡིན་ཡང་ཁོས་ཁྲིམས་རིག་ཆེད་མཁས་པ་དག་དང་མཉམ་དུ་ཧུར་བརྩོན་བྱས་ཏེ་ནུབ་གླིང་གི་ཁྲིམས་ཀྱི་ཕྱི་མོར་གྱུར་བའི་ན་ཕོ་ལོན་གྱི་དམངས་ཁྲིམས་བཟོས།འདི་མཐུན་སྒྲིལ་ལས་བྱུང་བ་རེད།གལ་སྲིད་ཁོང་གིས་སྒེར་གཅོད་བྱས་པའམ་མངག་བཅོལ་ཙམ་ལས་རང་གིས་སྐུ་དངོས་སུ་ཐེ་གཏོགས་མ་བྱས་པ་ཡིན་ན།བསྐལ་བར་མི་འཇིག་པའི་དམངས་ཁྲིམས་དེ་ཡོད་པར་ག་ལ་འགྱུར།